PRIJEDLOG
REPUBLIKA HRVATSKA 
HRVATSKA MATICA ISELJENIKA
Trg Stjepana Radića 3
10000 Zagreb
OIB: 28639480902

KLASA: 
URBROJ: 
Zagreb, 

Na temelju članka 15. stavka 2. Zakona o javnoj nabavi („Narodne novine“ broj 120/16, 114/22 i 48/26: dalje u tekstu: ZJN 2016), i članka 21. Statuta Hrvatske matice iseljenika (Urbroj: 956/2019. od 02.05.2019), Odluke o izmjeni Statuta (KLASA:007-04/25-01/02 URBROJ:251-774-02-01-25-2 od 17.4.2025.godine) i Odluke o izmjenama i dopunama Statuta Hrvatske matice iseljenika (KLASA:007-04/25-01/07 URBROJ:251-774-01/01-25-2 od 22.12.2025. godine) Upravno vijeće Hrvatske matice iseljenika  na ___. sjednici održanoj dana ______ 2026. godine donosi 

P R A V I L N I K
O POSTUPKU PROVEDBE JEDNOSTAVNE NABAVE
I. OPĆE ODREDBE
Članak 1.
Predmet Pravilnika
Ovim Pravilnikom uređuju se pravila, uvjeti i postupci jednostavne nabave roba, usluga i radova koje provodi Hrvatska matica iseljenika kao javni naručitelj prilikom nabave:
- roba ili usluga procijenjene vrijednosti manje od 50.000,00 eura, odnosno 
- radova procijenjene vrijednosti manje od 100.000,00 eura.
Sve vrijednosti u ovom Pravilniku iskazane su u eurima bez poreza na dodanu vrijednost (dalje: PDV)
Izrazi koji se upotrebljavaju u ovom Pravilniku i imaju rodno značenje upotrebljavaju se neutralno i odnose se jednako i na muški i ženski spol.

Članak 2.
Ovim Pravilnikom osobito se uređuju:
•	planiranje jednostavne nabave,
•	određivanje predmeta nabave i procijenjene vrijednosti nabave,
•	pokretanje postupka jednostavne nabave,
•	način provedbe postupaka jednostavne nabave prema vrijednosnim pragovima,
•	komunikacija s gospodarskim subjektima,
•	sprječavanje, prepoznavanje i uklanjanje sukoba interesa,
•	pregled i ocjena ponuda,
•	donošenje odluke o odabiru ili poništenju,
•	pravna zaštita putem prigovora,
•	sklapanje ugovora ili izdavanje narudžbenice,
•	vođenje i čuvanje dokumentacije,
•	evidentiranje ugovora i narudžbenica u Registru ugovora/narudžbenica.
Članak 3.
Primjena Pravilnika
Ovaj Pravilnik primjenjuje se na sve ustrojstvene jedinice Hrvatske matice iseljenika koje iskazuju potrebu za nabavom roba, usluga ili radova (dalje u tekstu:Inicijator nabave).
Na pitanja koja nisu uređena ovim Pravilnikom primjenjuju se odredbe ZJN-a 2016, podzakonskih propisa iz područja javne nabave, opći akti Hrvatske matice iseljenika te drugi mjerodavni propisi.
Članak 4.
Načela javne nabave
U provedbi postupaka jednostavne nabave Hrvatska matica iseljenika obvezna je postupati u skladu s načelima javne nabave, osobito načelom tržišnog natjecanja, jednakog tretmana, zabrane diskriminacije, razmjernosti i transparentnosti.
Postupci jednostavne nabave moraju se provoditi na način koji omogućuje učinkovito, ekonomično i svrhovito korištenje javnih sredstava, uz osiguravanje odgovarajuće razine tržišnog natjecanja, ovisno o predmetu i vrijednosti nabave.
Zabranjeno je odrediti predmet nabave, tehničke specifikacije, uvjete sposobnosti, kriterije za odabir ponude ili druge uvjete na način koji neopravdano pogoduje određenom gospodarskom subjektu ili ograničava tržišno natjecanje.
Članak 5.
Pojmovi
Pojedini pojmovi u smislu ovog Pravilnika imaju sljedeće značenje:
1.	jednostavna nabava je nabava do vrijednosti pragova propisanih ZJN-om 2016 za jednostavnu nabavu;
2.	naručitelj je Hrvatska matica iseljenika;  
3.	modul jednostavne nabave EOJN RH je elektronički modul namijenjen provedbi postupaka jednostavne nabave sukladno ZJN-u 2016;
4.	ovlaštena osoba naručitelja je ravnatelj/ica ili druga osoba ovlaštena za donošenje odluka i potpisivanje akata;
5.	stručna osoba ili stručno povjerenstvo su osobe imenovane za pripremu i/ili provedbu pojedinog postupka jednostavne nabave.

II.	VRIJEDNOSNI PRAGOVI I NAČIN PROVEDBE
Članak 6.
   
Vrijednosni financijski pragovi jednostavne nabave su: 
1. jednostavna nabava roba, usluga i radova procijenjene vrijednosti jednake ili manje od 15.000,00 eura, 
2. jednostavna nabava roba i usluga procijenjene vrijednosti veće od 15.000,00 eura do 25.000,00 eura te radova procijenjene vrijednosti veće od 15.000,00 eura do 45.000,00 eura 
3. jednostavna nabava roba i usluga procijenjene vrijednosti veće od 25.000,00 eura, a manje od 50.000,00 eura te radova procijenjene vrijednosti veće od 45.000,00 eura, a manje od 100.000,00 eura.
III.	PLANIRANJE NABAVE
Članak 7.
Plan nabave
Hrvatska matica iseljenika izrađuje i donosi Plan nabave sukladno ZJN-u 2016 i važećem pravilniku kojim se uređuje plan nabave, registar ugovora, prethodno savjetovanje i analiza tržišta u javnoj nabavi.
U Plan nabave unose se svi predmeti nabave čija je procijenjena vrijednost jednaka ili veća  od 5.000,00 eura.
Plan nabave mora biti usklađen s financijskim planom, stvarnim potrebama naručitelja i raspoloživim sredstvima.
Članak 8.
Izmjene i dopune Plana nabave
Ako tijekom godine nastane potreba za novom nabavom ili se promijene podaci koji su obvezni sadržaj Plana nabave, naručitelj donosi izmjenu ili dopunu Plana nabave.
Izmjene i dopune Plana nabave moraju biti vidljivo naznačene u odnosu na osnovni Plan nabave.
Plan nabave i sve njegove kasnije izmjene objavljuju se u EOJN RH u propisanom roku.

IV.	ODREĐIVANJE PREDMETA NABAVE I PROCIJENJENE VRIJEDNOSTI
Članak 9.
Određivanje predmeta nabave
Predmet nabave određuje se kao tehnička, tehnološka, oblikovna, funkcionalna ili druga objektivno odrediva cjelina.
Predmet nabave mora biti opisan jasno, nedvojbeno, potpuno i neutralno, na način koji omogućuje usporedivost ponuda u pogledu uvjeta i zahtjeva i ne ograničava tržišno natjecanje.
Nije dopušteno oblikovati predmet nabave, tehničke specifikacije ili uvjete nabave s ciljem pogodovanja određenom gospodarskom subjektu.
Članak 10.
CPV oznaka
Za svaki predmet nabave određuje se odgovarajuća CPV oznaka.
Ista CPV oznaka može biti pokazatelj istovrsnosti nabave, ali nije jedini kriterij za utvrđivanje predmeta nabave. 
Pri određivanju predmeta nabave uzima se u obzir stvarna funkcionalna, tehnička, gospodarska i organizacijska povezanost potreba naručitelja.

Članak 11.
Procijenjena vrijednost nabave
Procijenjena vrijednost nabave određuje se bez PDV-a.
Procijenjena vrijednost mora biti valjano određena u trenutku početka postupka nabave, uzimajući u obzir ukupnu vrijednost predmeta nabave, uključujući sve opcije, moguće izmjene, obnavljanja ugovora, ponavljajuće isporuke ili druge elemente koji utječu na ukupnu vrijednost nabave.
Procijenjena vrijednost nabave ne smije se određivati s namjerom izbjegavanja primjene ZJN-a 2016 ili ovog Pravilnika.
Nabava se ne smije dijeliti s namjerom izbjegavanja primjene propisanih vrijednosnih pragova, EOJN modula, javne objave ili drugih pravila javne nabave.
Članak 12.
Ponavljajuće i istovrsne nabave
Kod ponavljajućih ili istovrsnih nabava tijekom godine procijenjena vrijednost utvrđuje se prema ukupnoj stvarnoj ili procijenjenoj vrijednosti istovrsnih nabava koje naručitelj planira provesti u relevantnom razdoblju.
Ako se tijekom godine pojavi nova potreba koja nije bila poznata u trenutku donošenja Plana nabave, naručitelj je dužan procijeniti je li riječ o novom samostalnom predmetu nabave ili o povećanju ukupne potrebe za već planiranim predmetom nabave.
Ako se utvrdi da nova potreba pripada istom predmetu nabave, potrebno je uzeti u obzir ukupnu vrijednost već provedenih, pokrenutih i planiranih nabava istog predmeta u relevantnom razdoblju.
V. POKRETANJE POSTUPKA NABAVE
Članak 13.
Zahtjev za pokretanje nabave
Zahtjev za pokretanje nabave upućuje inicijator nabave.   
Zahtjev iz stavka 1. ovog članka, u pravilu sadrži:
1.	naziv ustrojstvene jedinice i/ili osobe koja traži nabavu;
2.	predmet nabave;
3.	obrazloženje potrebe za nabavom;
4.	procijenjenu vrijednost nabave bez PDV-a;
5.	izvor financiranja;
6.	podatak je li predmet nabave predviđen Planom nabave;
7.	CPV oznaku, ako je primjenjivo;
8.	prijedlog tehničkih specifikacija
9.	prijedlog roka isporuke, izvršenja ili trajanja ugovora;
10.	prijedlog gospodarskih subjekata kojima se može uputiti poziv, ako je primjenjivo
11.	prijedlog kriterija za odabir ponude;
12.	prijedlog članova povjerenstva, ako je primjenjivo; 
13.	druge podatke potrebne za provedbu postupka.

Obrazac zahtjeva za pokretanje nabave čini Prilog 1. ovog Pravilnika.
Članak 14.
Odobrenje pokretanja postupka
Zahtjev za pokretanje nabave odobrava ovlaštena osoba naručitelja.
Prije odobrenja postupka, provjerava se:
1.	postoji li stvarna potreba za nabavom; 
2.	jesu li osigurana financijska sredstva; 
3.	je li predmet nabave pravilno određen; 
4.	je li procijenjena vrijednost pravilno utvrđena; 
5.	je li nabava planirana u Planu nabave, ako je to potrebno; 
6.	koji je odgovarajući način provedbe postupka; 
7.	postoje li okolnosti koje upućuju na sukob interesa. 

VI.	ISTRAŽIVANJE TRŽIŠTA
Članak 15.
Svrha istraživanja tržišta
Prije pokretanja postupka jednostavne nabave naručitelj može provesti istraživanje tržišta radi pripreme nabave, utvrđivanja procijenjene vrijednosti, definiranja tehničkih specifikacija, utvrđivanja dostupnosti roba, usluga ili radova te provjere potencijalnih gospodarskih subjekata.
Istraživanje tržišta mora se provoditi na način koji ne narušava tržišno natjecanje i ne dovodi pojedinog gospodarskog subjekta u povlašten položaj.
Članak 16.
Načini istraživanja tržišta
Istraživanje tržišta može se provesti:
1.	pregledom javno dostupnih cjenika, kataloga, internetskih stranica i baza podataka;
2.	analizom ranije provedenih nabava;
3.	pribavljanjem informativnih ponuda;
4.	savjetovanjem sa stručnjacima;
5.	upitom gospodarskim subjektima;
6.	analizom tržišnih cijena i dostupnih tehničkih rješenja;
7.	drugim primjerenim metodama.
O provedenom istraživanju tržišta sastavlja se bilješka ako je to razmjerno predmetu i vrijednosti nabave.
Bilješka o istraživanju tržišta čini Prilog 2. ovog Pravilnika.

VII.	POSTUPCI JEDNOSTAVNE NABAVE PREMA VRIJEDNOSTI
Članak 17.
Nabave jednake ili manje od 15.000,00 EUR 
Nabavu predmeta nabave procijenjene vrijednosti jednake ili manje od 15.000,00 eura provodi inicijator nabave.
Za takvu nabavu dovoljno je pribaviti ponudu ili predračun jednog gospodarskog subjekta, te se temeljem ponude/predračuna izdaje narudžbenica ili sklapa ugovor.
Postupak nabave u pravilu se provodi elektroničkim sredstvima komunikacije.
Ponuda ili predračun mora sadržavati sve podatke potrebne za izdavanje narudžbenice odnosno sklapanje ugovora.
Iznimno, ako zbog prirode predmeta nabave ili hitnosti nije moguće pribaviti ponudu unaprijed, nabava se može dokumentirati računom, uz kratko obrazloženje.
Članak 18.
Nabave veće od 15.000,00 EUR 
Nabava procijenjene vrijednosti veće od 15.000,00 EUR provodi se putem modula jednostavne nabave EOJN RH.
Za nabavu roba i usluga čija je procijenjena vrijednost veća od 15.000,00 EUR do 25.000,00 eura te radova do 45.000,00 EUR, naručitelj upućuje poziv na dostavu ponuda jednom ili više gospodarskih subjekata po vlastitom izboru.
Za nabavu roba i usluga čija je procijenjena vrijednost veća od 25.000,00 EUR i nabavu radova procijenjene vrijednosti veće od 45.000,00 EUR, naručitelj je obvezan javno objaviti poziv na dostavu ponuda putem javne objave, osim u slučajevima kada je zakonom ili ovim Pravilnikom dopušteno drukčije postupanje. Poziv na dostavu ponuda mora biti dostupan svim zainteresiranim gospodarskim subjektima na jednak način.
U postupcima iz stavka 1. ovog članka naručitelj osigurava elektroničku komunikaciju, dostavu ponuda, zaprimanje ponuda, otvaranje ponuda, pregled i ocjenu ponuda te dostavu odluke sukladno funkcionalnostima EOJN RH i ovom Pravilniku.
Članak 19.
Stručno povjerenstvo
Za nabave procijenjene vrijednosti veće od 15.000,00 bez PDV-a postupak nabave priprema i  provodi stručno povjerenstvo od najmanje 2 člana.
Stručno povjerenstvo priprema dokumentaciju, provodi komunikaciju s ponuditeljima, pregledava i ocjenjuje ponude te predlaže donošenje odluke o odabiru ili poništenju.
Članovi stručnog povjerenstva moraju imati odgovarajuće stručno znanje o predmetu nabave i/ili pravilima javne nabave.
Članak 20.
Iznimke od slanja poziva većem broju gospodarskih subjekata ili javne objave
Naručitelj može uputiti poziv jednom gospodarskom subjektu ili provesti nabavu bez javne objave samo ako za to postoje objektivno opravdani razlozi, primjerice:
-ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni
-kada zbog tehničkih ili umjetničkih razloga ili razloga povezanih sa zaštitom isključivih prava ugovor može izvršiti samo određeni gospodarski subjekt;
-kada je riječ o dodatnoj isporuci, usluzi ili radovima koji su nužni zbog tehničke ili funkcionalne povezanosti s ranijom nabavom;
-kada je riječ o žurnoj nabavi koju naručitelj nije mogao predvidjeti, a zbog koje nije moguće poštovati redovne rokove;
-kada na tržištu postoji ograničen broj gospodarskih subjekata;
-kada se nabavlja roba, usluga ili radovi po posebno povoljnim uvjetima;
-kada je riječ o nabavi povezanoj s održavanjem postojeće opreme, sustava ili prava;
-u drugim opravdanim slučajevima, uz pisano obrazloženje.
Primjena iznimke mora biti dokumentirana u spisu nabave.
VIII.	DOKUMENTACIJA I POZIV NA DOSTAVU PONUDA
Članak 21.
Sadržaj poziva na dostavu ponuda
Poziv na dostavu ponuda mora sadržavati sve potrebne podatke koji gospodarskom subjektu omogućuju izradu ponude.
Ovisno o predmetu i vrijednosti nabave, poziv sadrži:
1.  naziv i podatke naručitelja;
2.  evidencijski broj nabave;
1.	predmet nabave;
2.	opis predmeta nabave i tehničke specifikacije;
3.	CPV oznaku;
4.	procijenjenu vrijednost nabave, ako naručitelj odluči objaviti taj podatak;
5.	količinu ili opseg nabave;
6.	mjesto isporuke ili izvršenja;
7.	rok isporuke, izvršenja ili trajanja ugovora;
8.	rok za dostavu ponuda;
9.	način dostave ponuda;
10.	kriterij za odabir ponude;
11.	uvjete sposobnosti, ako se traže;
12.	osnove za odbijanje ponude, ako se primjenjuju;
13.	rok valjanosti ponude;
14.	uvjete plaćanja;
15.	odredbe o jamstvima, ako se traže;
16.	kontakt osobu za komunikaciju;
17.	uputu o mogućnosti podnošenja prigovora, ako je primjenjivo;
18.	nacrt ugovora, ako je primjenjivo;
19.	druge podatke potrebne za izradu i dostavu ponude.

Članak 22.
Tehničke specifikacije
Tehničke specifikacije moraju omogućiti jednak pristup gospodarskim subjektima i ne smiju stvarati neopravdane prepreke tržišnom natjecanju.
Upućivanje na određenu marku, izvor, proizvodnju, postupak, zaštitni znak, patent, tip ili određeno podrijetlo dopušteno je samo ako se predmet nabave ne može dovoljno precizno i razumljivo opisati, uz obvezno navođenje izraza „ili jednakovrijedno”.
Ako naručitelj traži jednakovrijednost, dužan je jasno navesti minimalne karakteristike koje jednakovrijedni proizvod, usluga ili rješenje mora zadovoljiti.
Članak 23.
Rok za dostavu ponuda
Rok za dostavu ponuda mora biti primjeren predmetu nabave, složenosti nabave i vremenu potrebnom za izradu ponude.
Za nabave veće od 15.000,00 EUR rok ne smije biti kraći od 5 radnih dana, osim u slučaju žurnosti i/ili pod uvjetom da je kraći rok po ocjeni Povjerenstva dovoljan za dostavu ponude.
Za složenije nabave ili nabave koje zahtijevaju obilazak lokacije, dostavu uzoraka ili izradu tehničkog rješenja, naručitelj može odrediti i dulji rok. 
IX.	UVJETI SPOSOBNOSTI I KRITERIJI ZA ODABIR PONUDE
Članak 24.
Uvjeti sposobnosti
Naručitelj može u pozivu na dostavu ponuda odrediti uvjete sposobnosti ponuditelja, ako su oni povezani s predmetom nabave i razmjerni predmetu nabave.
Uvjeti sposobnosti mogu se odnositi na:
1.	sposobnost za obavljanje profesionalne djelatnosti;
2.	ekonomsku i financijsku sposobnost;
3.	tehničku i stručnu sposobnost;
4.	iskustvo u izvršenju istih ili sličnih ugovora;
5.	raspolaganje stručnim osobama, opremom ili tehničkim kapacitetima;
certifikate, dozvole ili druga odobrenja, ako su potrebni za izvršenje predmeta nabave.
Naručitelj ne smije odrediti uvjete sposobnosti koji su nerazmjerni vrijednosti, složenosti ili rizicima povezanim s predmetom nabave.
Članak 25.
Kriterij za odabir ponude
Kriterij za odabir ponude može biti:
1.	najniža cijena, ili
2.	ekonomski najpovoljnija ponuda.
Ako se koristi kriterij ekonomski najpovoljnije ponude, naručitelj u pozivu mora jasno navesti kriterije i relativni ponder svakog kriterija.
Kriteriji mogu uključivati cijenu, kvalitetu, tehničke prednosti, rok isporuke, iskustvo stručnjaka, troškove korištenja, jamstveni rok, servisnu podršku, okolišne značajke, društvene značajke ili druge objektivne elemente povezane s predmetom nabave.
Članak 26.
Neuobičajeno niska cijena
Ako naručitelj ocijeni da je cijena ili trošak ponude neuobičajeno nizak u odnosu na predmet nabave, može od ponuditelja zatražiti pisano pojašnjenje.
Ako ponuditelj ne dostavi zadovoljavajuće pojašnjenje ili ako iz pojašnjenja proizlazi da ponuda nije održiva ili nije sukladna uvjetima nabave, naručitelj može odbiti ponudu.
X. DOSTAVA, OTVARANJE, PREGLED I OCJENA PONUDA
Članak 27.
Dostava ponuda
Ponude se dostavljaju na način određen pozivom na dostavu ponuda.
Ponude za nabave koje se provode putem EOJN RH dostavljaju se putem modula jednostavne nabave EOJN RH.
Ponude dostavljene nakon isteka roka za dostavu ponuda ne uzimaju se u razmatranje, osim ako funkcionalnosti EOJN RH ili posebne okolnosti ne nalažu drugačije postupanje sukladno propisima.

Članak 28.
Otvaranje ponuda
Otvaranje ponuda provodi se nakon isteka roka za dostavu ponuda.
Kod postupaka koji se provode putem EOJN RH, otvaranje ponuda provodi se sukladno funkcionalnostima EOJN RH.
Otvaranje ponuda nije javno, osim ako naručitelj drukčije odredi u pozivu ili ako je drukčije propisano.
Članak 29.
Pregled i ocjena ponuda
Pregled i ocjena ponuda obuhvaća provjeru:
1.	pravodobnosti ponude;
2.	potpunosti ponude;
3.	sukladnosti ponude s tehničkim specifikacijama;
4.	ispunjavanja uvjeta sposobnosti, ako su traženi;
5.	prihvatljivosti cijene;
6.	računskih pogrešaka;
7.	ispunjavanja kriterija za odabir ponude;
8.	drugih uvjeta iz poziva na dostavu ponuda.
O pregledu i ocjeni ponuda sastavlja se zapisnik ili bilješka, ovisno o vrijednosti i složenosti nabave.
Zapisnik o pregledu i ocjeni ponuda čini Prilog 3. ovog Pravilnika.
Članak 30.
Pojašnjenje i upotpunjavanje ponuda
Naručitelj može od ponuditelja zatražiti pojašnjenje, upotpunjavanje ili dostavu nedostajućih dokumenata, pod uvjetom da se time ne mijenja sadržaj ponude na način koji bi doveo do pregovaranja ili nejednakog tretmana ponuditelja.
Zahtjev za pojašnjenje mora biti upućen na jednak i transparentan način, s primjerenim rokom za dostavu odgovora.

XI.	ODABIR, PONIŠTENJE I ZAVRŠETAK POSTUPKA
Članak 31.
Odluka o odabiru
Naručitelj donosi odluku o odabiru najpovoljnije ponude na temelju rezultata pregleda i ocjene ponuda.
Odluka o odabiru sadrži najmanje:
1.	podatke o naručitelju;
2.	predmet nabave;
3.	evidencijski broj nabave;
4.	naziv odabranog ponuditelja;
5.	cijenu odabrane ponude bez PDV-a i s PDV-om;
6.	razloge odabira;
7.	podatke o odbijenim ponudama, ako ih ima;
8.	uputu o mogućnosti podnošenja prigovora, ako je primjenjivo;
9.	datum donošenja i potpis ovlaštene osobe.
Odluka o odabiru dostavlja se ponuditeljima na način na koji je i dostavljen poziv na dostavu ponude.
Članak 32.
Odluka o poništenju
Naručitelj može poništiti postupak jednostavne nabave ako:
1.	nije dostavljena nijedna ponuda;
2.	nije dostavljena nijedna valjana ili prihvatljiva ponuda;
3.	cijene svih ponuda prelaze osigurana sredstva naručitelja;
4.	nastanu okolnosti zbog kojih prestaje potreba za nabavom;
5.	se bitno promijene okolnosti vezane uz predmet nabave ili financiranje;
6.	se utvrde nepravilnosti u postupku koje nije moguće otkloniti;
7.	postoje drugi opravdani razlozi.
Odluka o poništenju sadrži obrazloženje razloga poništenja i dostavlja se ponuditeljima.

Članak 33.
Odustanak od nabave
Naručitelj zadržava pravo odustati od nabave prije donošenja odluke o odabiru, bez posebne odgovornosti prema ponuditeljima, ako za to postoje opravdani razlozi.
Odustanak mora biti obrazložen i evidentiran u dokumentaciji o nabavi.

XII.	PRIGOVOR U POSTUPCIMA JEDNOSTAVNE NABAVE
Članak 34.
Pravo na prigovor
U postupcima jednostavne nabave procijenjene vrijednosti veće od 15.000,00 EUR bez PDV-a gospodarski subjekt ima pravo podnijeti prigovor naručitelju.
Prigovor se može podnijeti na:
1.	odluku o odabiru;
2.	odluku o poništenju.
Članak 35.
Rok za podnošenje prigovora
Prigovor na odluku o odabiru ili odluku o poništenju podnosi se u roku od 5 radnih dana od dana dostave odluke.
Prigovor podnesen nakon isteka propisanog roka odbacit će se kao nepravodoban.
Članak 36.
Način podnošenja prigovora
Prigovor se podnosi pisanim putem, elektroničkom poštom na adresu elektroničke pošte koja je naznačena u pozivu na dostavu ponude ili  putem EOJN RH ako je postupak proveden u EOJN RH.
Prigovor mora sadržavati:
1.	podatke o podnositelju prigovora;
2.	oznaku postupka nabave;
3.	opis nepravilnosti na koju se prigovor odnosi;
4.	obrazloženje;
5.	dokaze, ako ih podnositelj ima;
6.	potpis ili drugu odgovarajuću identifikaciju podnositelja.
Članak 37.
Odlučivanje o prigovoru
O prigovoru se odlučuje u roku od 5 radnih dana od dana zaprimanja urednog prigovora.
Naručitelj može prigovor:
1.	usvojiti u cijelosti;
2.	djelomično usvojiti;
3.	odbiti kao neosnovan;
4.	odbaciti zbog nenadležnosti, nepravodobnosti, nedopuštenosti, neurednosti ili podnesen od neovlaštene osobe.
Odluka o prigovoru dostavlja se podnositelju prigovora i, prema potrebi, drugim zainteresiranim gospodarskim subjektima.
Podnošenje prigovora ne odgađa sklapanje ugovora ili izdavanje narudžbenice osim ako se ocijeni  da  bi nastavak mogao utjecati na zakonitost postupka ili uzrokovati štetu naručitelja. 

XIII.	UGOVOR, NARUDŽBENICA I IZVRŠENJE
Članak 38.
Sklapanje ugovora ili izdavanje narudžbenice
Na temelju Odluke o odabiru naručitelj sklapa ugovor ili izdaje narudžbenicu, ovisno o predmetu, vrijednosti i složenosti nabave.
Pisani ugovor u pravilu se sklapa za:
1.	nabave koje traju dulje vrijeme;
2.	nabave koje uključuju složenije obveze, jamstva, rokove ili odgovornosti;
3.	nabave za koje je ugovor potreban zbog pravila financiranja, projekta ili posebnih propisa.
Narudžbenica se može izdati za jednostavnije i jednokratne nabave. 
Članak 39.
Sadržaj ugovora ili narudžbenice
Ugovor ili narudžbenica sadrži najmanje:
1.	podatke o naručitelju;
2.	podatke o odabranom gospodarskom subjektu;
3.	predmet nabave;
4.	cijenu bez PDV-a i s PDV-om;
5.	rok isporuke ili izvršenja;
6.	mjesto isporuke ili izvršenja;
7.	uvjete plaćanja;
8.	prava i obveze ugovornih strana;
9.	odredbe o jamstvu, ako je primjenjivo;
10.	odredbe o raskidu, ako je primjenjivo;
11.	druge bitne uvjete.
Članak 40.
Praćenje izvršenja ugovora ili narudžbenice
Za praćenje izvršenja ugovora ili narudžbenice odgovoran/a je inicijator nabave ili druga imenovana osoba.
Osoba iz stavka 1. ovog članka dužna je provjeriti jesu li roba, usluge ili radovi izvršeni u skladu s ugovorom, narudžbenicom, ponudom i tehničkim specifikacijama.
Prije odobrenja plaćanja mora se potvrditi uredno izvršenje isporuke, usluge ili radova.
Članak 41.
Izmjene ugovora ili narudžbenice
Ugovor ili narudžbenica mogu se izmijeniti samo ako za to postoje opravdani razlozi i ako izmjena ne mijenja bitno prirodu nabave.
Svaka izmjena mora biti dokumentirana pisanim dodatkom ugovoru, izmijenjenom narudžbenicom, pisanom bilješkom ili drugim odgovarajućim dokumentom.
Ako izmjena dovodi do povećanja vrijednosti nabave, prije izmjene potrebno je provjeriti utječe li povećanje na primjenu vrijednosnih pragova, Plan nabave, EOJN modul ili druge obveze.

XIV.	REGISTAR UGOVORA I NARUDŽBENICA
Članak 42.
Vođenje registra
Hrvatska matica iseljenika vodi Registar ugovora i narudžbenica sukladno važećem pravilniku kojim se uređuje registar ugovora o javnoj nabavi i okvirnih sporazuma.
U Registar se unose ugovori i narudžbenice u opsegu i na način propisan važećim propisima i funkcionalnostima EOJN RH.
Članak 43.
Jednostavna nabava putem narudžbenica
Ako se jednostavna nabava izvršava putem narudžbenica, u Registar se unosi ukupni iznos za taj predmet nabave, neovisno o broju narudžbenica izdanih tijekom godine, ako je takva obveza propisana važećim pravilima.
Registar se ažurira prema potrebi, a najmanje u rokovima propisanim važećim pravilnikom.
XV.	SUKOB INTERESA
Članak 44.
Sprječavanje sukoba interesa
Hrvatska matica iseljenika obvezna je  u postupcima jednostavne nabave sprječavati, prepoznavati i uklanjati sukob interesa.
HMI je obvezna poduzeti prikladne mjere kojima se učinkovito sprječavaju, prepoznaju i uklanjaju sukobi interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima 
Gospodarskim subjektom s kojim Naručitelj može biti u sukobu interesa smatra se ponuditelj, član zajednice, podugovaratelj i drugi subjekt na kojeg se ponuditelj oslanja. 
Osobe koje sudjeluju u pripremi, provedbi, pregledu i ocjeni ponuda, donošenju odluka ili izvršenju ugovora dužne su postupati nepristrano i neovisno.

Članak 45.
Izjava o nepostojanju sukoba interesa
Prije sudjelovanja u postupku jednostavne nabave osobe uključene u postupak potpisuju izjavu o nepostojanju sukoba interesa, ako je to razmjerno vrijednosti i složenosti nabave.
Izjava o nepostojanju sukoba interesa obvezna je za postupke procijenjene vrijednosti veće od 15.000,00 bez PDV-a.  
Obrazac izjave čini Prilog 4. ovog Pravilnika.
Članak 46.
Postupanje u slučaju sukoba interesa
Ako osoba koja sudjeluje u postupku nabave sazna za okolnosti koje mogu predstavljati sukob interesa, dužna je bez odgode o tome obavijestiti ovlaštenu osobu naručitelja.
Osoba kod koje postoji sukob interesa izuzima se iz daljnjeg postupanja u tom postupku nabave.
O utvrđenom sukobu interesa i poduzetim mjerama sastavlja se bilješka koja se ulaže u spis nabave.

XVI.	DOKUMENTIRANJE I ČUVANJE DOKUMENTACIJE
Članak 47.
Spis nabave
Za svaki postupak jednostavne nabave vodi se spis nabave u papirnatom i/ili elektroničkom obliku.
Spis nabave, ovisno o vrijednosti i složenosti postupka, sadrži:
1.	zahtjev za pokretanje nabave;
2.	dokaz o planiranju nabave u Planu nabave, ako je primjenjivo;
3.	bilješku o istraživanju tržišta, ako je izrađena;
4.	odluku ili odobrenje o pokretanju postupka;
5.	odluku o imenovanju stručnog povjerenstva, ako je primjenjivo;
6.	izjave o nepostojanju sukoba interesa;
7.	poziv na dostavu ponuda;
8.	dokaz o slanju poziva ili javnoj objavi;
9.	zaprimljene ponude;
10.	komunikaciju s ponuditeljima;
11.	zapisnik ili bilješku o pregledu i ocjeni ponuda;
12.	odluku o odabiru ili poništenju;
13.	prigovor i odluku o prigovoru, ako ih je bilo;
14.	ugovor, narudžbenicu ili prihvat ponude;
15.	dokumentaciju o izvršenju;
16.	račune i potvrde o izvršenju, ako su dio spisa;
17.	drugu relevantnu dokumentaciju.
Članak 48.
Čuvanje dokumentacije
Dokumentacija o postupcima jednostavne nabave čuva se prema pravilima arhiviranja odnosno prema pravilima financiranja iz EU fondova od završetka postupka, odnosno izvršenja ugovora ili narudžbenice.
Ako se nabava financira iz sredstava Europske unije ili drugih izvora financiranja koji propisuju dulji rok čuvanja, primjenjuje se dulji rok.

XVII.	KONTROLA I ODGOVORNOSTI
Članak 49.
Odgovornost za pravilnu provedbu
Za pravilnu pripremu tehničkih specifikacija i obrazloženje potrebe, odgovoran/a je inicijator nabave.
Za provedbu postupka sukladno ovom Pravilniku odgovorna je osoba ili povjerenstvo zaduženo za provedbu postupka.
Za donošenje odluka i potpisivanje ugovora ili narudžbenica odgovorna je ovlaštena osoba naručitelja.
Članak 50.
Unutarnja kontrola
Hrvatska matica iseljenika može provoditi unutarnju kontrolu postupaka jednostavne nabave radi provjere usklađenosti s ovim Pravilnikom, ZJN-om 2016, financijskim pravilima i drugim primjenjivim propisima.
Kontrola može obuhvatiti pregled Plana nabave, dokumentacije postupka, ugovora, narudžbenica, Registra ugovora, izvršenja ugovora i plaćanja.
Ako se utvrde nepravilnosti, ovlaštena osoba naručitelja određuje mjere za njihovo otklanjanje.
XVIII.	POSEBNE SITUACIJE
Članak 51.
Žurna nabava
U slučaju žurne potrebe koja nije posljedica propusta naručitelja i koju nije bilo moguće predvidjeti, postupak jednostavne nabave može se provesti u skraćenim rokovima ili neposrednim pozivom jednom gospodarskom subjektu.
Žurnost mora biti pisano obrazložena i dokumentirana u spisu nabave.
Članak 52.
Nabave financirane iz EU fondova ili drugih programa
Ako se nabava financira iz sredstava Europske unije, međunarodnih programa, donacija ili drugih posebnih izvora financiranja, uz ovaj Pravilnik primjenjuju se i pravila financijera, ako su stroža ili detaljnija.
U slučaju razlike između ovog Pravilnika i pravila financijera, primjenjuje se strože pravilo, osim ako je suprotno važećim propisima Republike Hrvatske.
XIX.	PRILOZI
Članak 53.
Prilozi Pravilnika
Sastavni dio ovog Pravilnika čine sljedeći prilozi:
Prilog 1. Obrazac zahtjeva za pokretanje nabave
Prilog 2. Bilješka o istraživanju tržišta
Prilog 3. Zapisnik o pregledu i ocjeni ponuda
Prilog 4. Izjava o nepostojanju sukoba interesa
Prilog 5. Odluka o odabiru
Prilog 6. Odluka o poništenju
Prilog 7. Bilješka o iznimci od provedbe redovnog postupka
Prilog 8. Evidencijska lista jednostavne nabave

XX.	PRIJELAZNE I ZAVRŠNE ODREDBE
Članak 59.
Usklađenje postojećih postupaka
Postupci jednostavne nabave pokrenuti prije stupanja na snagu ovog Pravilnika dovršit će se prema pravilima koja su vrijedila u trenutku njihova pokretanja, osim ako je primjena ovog Pravilnika povoljnija i ne dovodi do povrede načela javne nabave, jednakog tretmana i transparentnosti.
Plan nabave za 2026. godinu i njegove izmjene usklađuju se s važećim propisima i funkcionalnostima EOJN RH.
Članak 60.
Stavljanje izvan snage ranijeg akta
Danom stupanja na snagu ovog Pravilnika prestaje važiti Pravilnik o proceduri jednostavne nabave roba, usluga i radova KLASA:011-02/24-01/02 URBROJ:251-774-02-01-24 -1  od 27.2.2024. godine i  Izmjene i dopune Pravilnika KLASA:011-02/24-01/02 URBROJ:251-774-02-01-24 -1 od 18. 6.2024. godine, osim za postupke koji su pokrenuti prije stupanja na snagu ovog Pravilnika.
Članak 61.
Stupanje na snagu
Ovaj Pravilnik stupa na snagu dana 1. rujna 2026. godine i objavit će se na mrežnoj stranici naručitelja te se čini dostupnim u EOJN-u.

Predsjednik Upravnog vijeća Hrvatske matice iseljenika 
 
Milan Kovač, dipl. oec. 

PRILOG 1.
OBRAZAC ZAHTJEVA ZA POKRETANJE NABAVE
1.	Ustrojstvena jedinica / podnositelj zahtjeva: [DOPUNITI]

2.	Predmet nabave: [DOPUNITI]

3.	CPV oznaka: [DOPUNITI]

4.	Obrazloženje potrebe: [DOPUNITI]

5.	Procijenjena vrijednost bez PDV-a: [DOPUNITI]

6.	Iznos PDV-a: [DOPUNITI]

7.	Procijenjena vrijednost s PDV-om: [DOPUNITI]

8.	Izvor financiranja: [DOPUNITI]

9.	Stavka Plana nabave / evidencijski broj: [DOPUNITI]

10.	Predloženi način provedbe: [DOPUNITI]

11.	Rok isporuke/izvršenja: [DOPUNITI]

12.	Mjesto isporuke/izvršenja: [DOPUNITI]

13.	Tehničke specifikacije/opis predmeta nabave: [DOPUNITI]

14.	Predloženi gospodarski subjekti: [DOPUNITI]

15.	Kriterij za odabir ponude: [DOPUNITI]

16.	Posebni uvjeti: [DOPUNITI]

17.	Prijedlog članova povjerenstva: 

18.	Podnositelj zahtjeva: [DOPUNITI]

19.	Datum: [DOPUNITI]
20.	Potrebne suglasnosti: (Nadređeni; odjel računovodstvenih poslova; osoba za praćenje nabave

21.	Odobrio/la: ravnatelj ustanove

PRILOG 2.
BILJEŠKA O ISTRAŽIVANJU TRŽIŠTA
Predmet nabave: [DOPUNITI]
Evidencijski broj: [DOPUNITI]
Datum istraživanja tržišta: [DOPUNITI]
Osoba koja je provela istraživanje: [DOPUNITI]
Način istraživanja tržišta:
•	pregled internetskih stranica: [DOPUNITI]
•	pregled kataloga/cjenika: [DOPUNITI]
•	informativne ponude: [DOPUNITI]
•	ranije nabave: [DOPUNITI]
•	drugo: [DOPUNITI]
Utvrđene okvirne cijene: [DOPUNITI]
Zaključak o procijenjenoj vrijednosti: [DOPUNITI]
Napomena: [DOPUNITI]
Potpis: [DOPUNITI]

PRILOG 3.
ZAPISNIK O PREGLEDU I OCJENI PONUDA
Predmet nabave: [DOPUNITI]
Evidencijski broj: [DOPUNITI]
Procijenjena vrijednost: [DOPUNITI]
Rok za dostavu ponuda: [DOPUNITI]
Broj zaprimljenih ponuda: [DOPUNITI]
Zaprimljene ponude:
1.	Ponuditelj: [DOPUNITI]
Cijena bez PDV-a: [DOPUNITI]
Cijena s PDV-om: [DOPUNITI]
Ponuda valjana: DA / NE
Napomena: [DOPUNITI]
2.	Ponuditelj: [DOPUNITI]
Cijena bez PDV-a: [DOPUNITI]
Cijena s PDV-om: [DOPUNITI]
Ponuda valjana: DA / NE
Napomena: [DOPUNITI]
Pregled uvjeta sposobnosti: [DOPUNITI]
Pregled tehničke sukladnosti: [DOPUNITI]
Kriterij za odabir: [DOPUNITI]
Rangiranje ponuda: [DOPUNITI]
Prijedlog odabira: [DOPUNITI]
Obrazloženje: [DOPUNITI]
Članovi povjerenstva / osoba koja je provela pregled:
[DOPUNITI]

PRILOG 4.
IZJAVA O NEPOSTOJANJU SUKOBA INTERESA
Ja, [DOPUNITI IME I PREZIME], na radnom mjestu / u svojstvu [DOPUNITI], izjavljujem da u postupku jednostavne nabave predmeta [DOPUNITI], evidencijski broj [DOPUNITI], nisam u sukobu interesa u odnosu na gospodarske subjekte koji sudjeluju ili bi mogli sudjelovati u postupku nabave.
Obvezujem se da ću bez odgode obavijestiti ovlaštenu osobu naručitelja ako tijekom postupka saznam za okolnosti koje mogu predstavljati sukob interesa.
U Zagrebu, [DOPUNITI DATUM]
Potpis: [DOPUNITI]

PRILOG 5.
ODLUKA O ODABIRU
Hrvatska matica iseljenika, Trg Stjepana Radića 3, Zagreb, OIB: u postupku jednostavne nabave predmeta [DOPUNITI], evidencijski broj [DOPUNITI], donosi
ODLUKU O ODABIRU
Odabire se ponuda ponuditelja [DOPUNITI NAZIV, ADRESA, OIB] s cijenom ponude u iznosu od [DOPUNITI] EUR bez PDV-a, odnosno [DOPUNITI] EUR s PDV-om.
Obrazloženje:
[DOPUNITI – navesti broj zaprimljenih ponuda, kriterij odabira i razloge odabira.]
Uputa o prigovoru:
[DOPUNITI – ako je primjenjivo: Protiv ove Odluke može se podnijeti prigovor naručitelju u roku od [DOPUNITI] radnih dana od dana dostave Odluke.]
U Zagrebu, [DOPUNITI DATUM]
[DOPUNITI FUNKCIJA I POTPIS OVLAŠTENE OSOBE]

PRILOG 6.
ODLUKA O PONIŠTENJU
Hrvatska matica iseljenika, Trg Stjepana Radića 3, Zagreb, OIB: [DOPUNITI], u postupku jednostavne nabave predmeta [DOPUNITI], evidencijski broj [DOPUNITI], donosi
ODLUKU O PONIŠTENJU
Poništava se postupak jednostavne nabave predmeta [DOPUNITI].
Obrazloženje:
[DOPUNITI – navesti razlog poništenja.]
Uputa o prigovoru:
[DOPUNITI – ako je primjenjivo.]
U Zagrebu, [DOPUNITI DATUM]
[DOPUNITI FUNKCIJA I POTPIS OVLAŠTENE OSOBE]

PRILOG 7.
BILJEŠKA O IZNIMCI OD REDOVNOG POSTUPKA
Predmet nabave: [DOPUNITI]
Evidencijski broj: [DOPUNITI]
Procijenjena vrijednost: [DOPUNITI]
Razlog iznimke: [DOPUNITI]
Obrazloženje: [DOPUNITI]
Predloženi gospodarski subjekt: [DOPUNITI]
Dokazi / prilozi: [DOPUNITI]
Odobrio/la: [DOPUNITI]
Datum: [DOPUNITI]

PRILOG 8.
EVIDENCIJSKA LISTA JEDNOSTAVNE NABAVE
1.	Evidencijski broj nabave: [DOPUNITI]

2.	Predmet nabave: [DOPUNITI]

3.	CPV oznaka: [DOPUNITI]

4.	Procijenjena vrijednost bez PDV-a: [DOPUNITI]

5.	Vrsta nabave: roba / usluge / radovi

6.	Način provedbe: [DOPUNITI]

7.	Datum pokretanja: [DOPUNITI]

8.	Pozvani gospodarski subjekti / javna objava: [DOPUNITI]

9.	Broj zaprimljenih ponuda: [DOPUNITI]

10.	Odabrani ponuditelj: [DOPUNITI]

11.	Vrijednost odabrane ponude bez PDV-a: [DOPUNITI]

12.	Vrijednost odabrane ponude s PDV-om: [DOPUNITI]

13.	Datum odluke o odabiru/poništenju: [DOPUNITI]

14.	Ugovor/narudžbenica broj: [DOPUNITI]

15.	Datum ugovora/narudžbenice: [DOPUNITI]

16.	Rok izvršenja: [DOPUNITI]

17.	Datum izvršenja: [DOPUNITI]

18.	Napomena: [DOPUNITI]